
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΤΕΤΑΡΤΟ Αρ. Φύλλου 63 

8 Φεβρουάριου 1999 


ΠΕΡΙΕΧΟΜΕΝΑ 


ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Αναγκαστική απαλλοτρίωση ακινήτων για τη βελτίωση 
και διαπλάτυνση της Ε.Ο. Μεγαλόπολης - Καλαμά¬ 
τας τμήμα Παραδείσια Τσακώνα με την κατασκευή 
του ΑΚ Κυπαρισσίας και την οδό προς Καλύβια από 
χ.θ.0+000-χ.θ.0+458,16 στο Νομό Αρκαδίας. 1 

ΠΟΛΕΟΔΟΜΙΑ 

ΔΙΑΤΑΓΜΑΤΑ 

Χαρακτηρισμός οικισμού Ανατολής της κοινότητας Α¬ 
νατολής (Ν. Λασηθίου) ως παραδοσιακού επανα¬ 
καθορισμός ορίων και καθορισμός ειδικών όρων 
και περιορισμών δόμησης αυτού. 2 

ΑΠΟΦΑΣΕΙΣ 

Τροποποίηση των όρων δόμησης στο οικόπεδο του υ- 
πάρχοντος 4ου Δημοτικού Σχολείου Αμπελοκήπων 
- Σαλαμίνας που περιβάλλεται από τις οδούς Κα- 
ραϊσκάκη και Εισόδου Θεοτόκου (αύξηση του Σ.Δ 
από 0,7 σε 1,0). 3 


ΑΠ ΑΛΛΟΤΡΙΩΣ ΕΙΣ 

ΑΠΟΦΑΣΕΙΣ 

Αριθ. 1138308/10956/0010 (1) 

Αναγκαστική απαλλοτρίωση ακινήτων για τη βελτίωση και 
διαπλάτυνση της Ε.Ο. Μεγαλόπολης - Καλαμάτας τμή¬ 
μα Παραδείσια Τσακώνα με την κατασκευή του ΑΚ Κυ¬ 
παρισσίας και την οδό προς Καλύβια από χ.θ.0+000- 
χ.θ.0+458,16 στο Νομό Αρκαδίας. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ, ΠΕΡΙΒΑΛΛΟΝΤΟΣ 

ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ ΚΑΙ ΓΕΩΡΓΙΑΣ 

Έχοντας υπόψη: 

1. Τις διατάξεις το Ν. Δ/τος 797/1971 «περί αναγκαστι¬ 


κών απαλλοτριώσεων» σε συνδυασμό με τις διατάξεις του 
Β.Δ/τος 139/1971 «περίτης αρμοδιότητος των νομαρχών 
προς κήρυξιν αναγκαστικών τινών απαλλοτριώσεων». 

2. Τις διατάξεις του άρθρου 23 από 25 Νοεμβρίου 1929 
Διατάγματος «περί κωδικοποιήσεως των περί κατασκευ¬ 
ής κα συντηρήσεως οδών κειμένων διατάξεων». 

3. Τις διατάξεις του άρθρου 1 του Ν. 653/1977 «περί υ- 
ποχρεώσεως των παρόδιων ιδιοκτητών διά την διάνοιξη 
Εθνικών οδών κ.λ.π», όπως συμπληρώθηκαν με τις παρ. 9 
και 10 του άρθρου 62 του Ν. 947/1979 και την παρ. 4 του 
άρθρου 9 του Ν. 960/1979, για την εκτέλεση των οποίων 
εκδόθηκετο Π.Δ. 929/1979. 

4. Την Δ12/0/38767/4.10.1993 απόφαση του Υπουρνού 
Περιβάλλοντος, Χωροταξίας και Δημοσίων Έργων «ι.ερί 
εφαρμογής άρθρου 1 του Ν. 653/1977 «περί υποχρεώσε- 
ως των παρόδιων ιδιοκτητών για την διάνοιξιν εθνικών ο¬ 
δών». 

5. Την 1107147/1:239/0006α/4.10.1996 (ΦΕΚ 922/ 
7.10.1996 τ.Β) κοινή απόφαση του Πρωθυπουργού και 
του Υπουργού Οικονομικών, σχετικά με ανάθεση αρμο¬ 
διοτήτων στους Υφυπουργούς Οικονομικών. 

6. Την υπ’ αριθ. 3631/19.11.1998 απόφαση έγκρισης ε¬ 
πέμβασης σε δημόσια δασική έκταση του Γενικού Γραμ¬ 
ματέα περιφέρειας Πελοποννήσου. 

7. Την αριθ. 3396/3.11.98 κοινή απόφαση του Πρωθυ¬ 
πουργού και του Υπουργού Γεωργίας για ανάθεση αρμο¬ 
διοτήτων στους Υφυπουργούς, αποφασίζουμε: 

Κηρύσσουμε την αναγκαστική απαλλοτρίωση, για λό¬ 
γους δημόσιας ωφέλειας και ειδικότερα για τη βελτίωση 
και διαπλάτυνση της Ε.Ο. Μεγαλόπολης - Καλαμάτας 
(τμήμα Παραδείσια Τσακώνα με την κατασκευή του ΑΚ 
Κυπαρισσίας και την οδό προς Καλύβια από χ.θ.0 + 030- 
χ.θ.0+458,16 έκτασης συνολικού εμβαδού 45914 μ2που 
βρίσκεται στο νομό Αρκαδίας και εικονίζεται με κλίμακα 
1:500 στα από Αυγούστου 1993 κτηματολογικά διαγράμ¬ 
ματα πίνακες (Α.Κ. ΚΥΠΑΡΙΣΣΙΑΣ και ΔΡΟΜΟΣ ΠΡΟΣ ΚΑ¬ 
ΛΥΒΙΑ) τα οποία έχει συντάξει το ΓΡΑΦΕΙΟ ΔΟΞΙΑΔΗ Α.Ε. 
και έχει θεωρήσει ο Διευθυντής της Διευθύνσης Δ12 του 
ΥΠ.ΠΕ.ΧΩ.Δ.Ε. Κ. Δεσύρπης, στις 6.9.1993. 

Στην έκταση που απαλλοτριώνεται προβάλλουν δικαιώ¬ 
ματα κυριότητας οι: 1} Αδαμόπουλος Γεώργιος, 2) Προ- 
ντζόπουλος Επαμεινώνδας, 3) Γεωργιλές Κων/νος κλπ. 

Η απαλλοτρίωση κηρύσσεται υπέρ του Δημοσίου και με 
δαπάνη: α) του Δημοσίου που θα αντιμετωπισθεί με δα- 

πάνες του προγράμματος Δημοσίων Επενδύσεων για έρ¬ 
γα αρμοδιότητας Γενικής Γραμματείας Δημοσίων Έργων 
(αριθμός έργου 9071544) και β) των παρόδιων ιδιοκτητών 
που ωφελούνται με τις προϋποθέσεις του νόμου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 21 Δεκεμβρίου 1998 

ΟΙ ΥΠΟΥΡΓΟΙ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 
ΥΦΥΠ ΟΙΚΟΝΟΜΙΚΟΝ ΚΑΙ ΔΗΜΟΣΙΩΝ ΕΡΓΩΝ 

Γ. ΔΡΥΣ Κ. ΛΑΛΙΩΤΗΣ 

ΥΦΥΠ. ΓΕΩΡΓΙΑΣ 

ΠΑΡΑΣΚ. ΦΟΥΝΤΑΣ 

-φ- 

Π ΟΛΕΟΔΟΜ ΙΑ 

ΔΙΑΤΑΓΜΑΤΑ 

( 2 ) 

Χαρακτηρισμός οικισμού Ανατολής της κοινότητας Ανα¬ 
τολής (Ν. Λασηθίου) ως παραδοσιακού επανακαθορι¬ 
σμός ορίων και καθορισμός ειδικών όρων και περιορι¬ 
σμών δόμησης αυτού. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των άρθρων 3 και 4 (παρ. 1) του Ν. 
1577/1985 «Γενικός Οικοδομικός Κανονισμός» (Α’ 210), ό¬ 
πως το άρθρο 3 τροποποιήθηκε με το άρθρο 1 (παρ. 1) 
του Ν. 1772/1988 «Τροποποίηση διατάξεων του Ν. 
1577/85 «ΓΟΚ» και άλλες διατάξεις» (Α' 91). 

2. Τις διατάξεις της παραγράφου 9β του άρθρου 25 του 
Ν. 2508/1997 «Βιώσιμη οικιστική ανάπτυξη των πόλεων 
και οικισμών της χώρας και άλλες διατάξεις» (Α' 124). 

3. Τις διατάξεις των άρθρων 9 και 11 του Ν. Δ/τος της 
17 . 7 .1923 «Περί σχεδίων πόλεων κλπ» (Α 228) όπως μετα¬ 
γενέστερα τροποποιήθηκαν και συμπληρώθηκαν. 

4. Τις διατάξεις του άρθρου 29Ατου Ν. 1558/1985 «Κυ¬ 
βέρνηση και Κυβερνητικά Όργανα» (Α' 137) που προστέ¬ 
θηκε με το άρθρο 27 του Ν. 2081 /1992 (Α' 154) και αντικα- 
ταστάθηκε με την παράγρ. 2α του άρθρου 1 του Ν. 
2469/1997 (Α'38). 

5. Την υπ’ αριθμ. Δ17α/03/99/Φ.2.2.1/29.10.1996 από¬ 
φαση του Πρωθυπουργού και του Υπουργού Περιβάλλο¬ 
ντος, Χωροταξίας κα Δημοσίων Έργων «Ανάθεση αρμο¬ 
διοτήτων Υπουργού Περιβάλλοντος, Χωροταξίας και Δη¬ 
μοσίων Έργων «Ανάθεση αρμοδιοτήτων Υπουργού 
Περιβάλλοντος, Χωροταξίας και Δημοσίων Έργων στους 
Υφυπουργούς Χρήστο Βερελή και Θεόδωρο Κολιοπάνο» 
(1006 Β/4.11.1996). 

6. Την 20/97 γνωμοδότηση του Κοινοτικού Συμβουλίου 
Ανατολής. 

7. Τις από 25.2.1997 και 22.9.1997 εισηγήσεις της 
Δ/νσης Πολεοδομικού Σχεδιασμού - Τμήμα Παραδοσια¬ 
κών Οικισμών. 

8. Τις 62/1997 και 285/97 γνωμοδοτήσεις του Συμβουλί¬ 
ου Χωροταξίας Οικισμού και Περιβάλλοντος. 

9. Το γεγονός ότι από τις κανονιστικές διατάξεις αυτού 
του διατάγματος δεν προκαλείται δαπάνη σε βάρος του 
κρατικού προϋπολογισμού και του οικείου Ο.Τ.Α. 


10. Την 465/1998 γνωμοδότηση του Συμβουλίου της Ε¬ 
πικράτειας με πρόταση του Υφυπουργού Περιβάλλοντος 
Χωροταξάις και Δημοσίων Έργων, αποφασίζουμε: 

Άρθρο 1 

1. Χαρακτηρίζεται ως παραδοσιακός ο οικισμός «Ανατο¬ 
λή» της κοινότητας Ανατολής και κι όρια αυτού, τα οποία 
είχαν καθορισθεί με την 1602/1.4.1986 απόφαση του Νο¬ 
μάρχη Λασηθίου (Δ 527) επανακαθορίζονται, όπως φαίνο¬ 
νται με μαύρη διακεκομμένη γραμμή στο σχετικό πρωτό¬ 
τυπο διάγραμμα σε κλίμακα 1:2500 που θεωρήθηκε από 
τον Προϊστάμενο της Δ/νσης Τοπογραφικών Εφαρμογών 
με την 23402/1998 πράξη του και που αντίτυπό του σε φω¬ 
τοσμίκρυνση δημοσιεύεται με το παρόν Διάταγμα. 

Άρθρο 2 

Οι όροι προστασίας και δόμησης των ακινήτων αρχιτε¬ 
κτονικής κληρονομιάς και των αδομήτων οικοπέδων που 
βρίσκονται στον παραπάνω οικισμό καθορίζονται όπως 
στις επόμενες παραγράφους I, II και III. 

I. Ακίνητα αρχιτεκτονικής κληρονομιάς: 

Α. Οικισμός 

1) Ακίνητο αρχιτεκτονικής κληρονομιάς θεωρείται οποι¬ 
αδήποτε ιδιοκτησία μέσα στην οποία υπάρχει κτίριο ή συ¬ 
γκρότημα κτιρίων, που αντιπροσωπεύει το βασικό οικιστι¬ 
κό πρότυπο του οικισμού Ανατολής, όπως καθορίζεται 
στην επόμενη παράγραφο και που αποτελεί χαρακτηρι¬ 
στικό δείγμα της αυτόχθονης αρχιτεκτονικής κληρονο¬ 
μιάς του Νομού. 

2) Βασικό οικιστικό πρότυπο του οικισμού Ανατολής, με 
αρχική χρήση κατοικία, κατάστημα ή κατοικία - κατάστη¬ 
μα, θεωρείται μονόροφο (και ενίοτε διώροφο) κλειστό συ¬ 
γκρότημα ή ερείπια αυτού, αποτελούμενο από κτίρια και 
αυλή. Τα κτίρια διατάσσονται σε σχήμα Γ στα όρια του οι¬ 
κοπέδου, τα υπολοίπα δε όρια καθορίζονται με μαντρό- 
τοιχο και αυλόθυρα που περικλείουν την αυλή του συ¬ 
γκροτήματος. 

3) Επίσης βασικό οικιστικό πρότυπο θεωρείται και διώ¬ 
ροφο, αστικού τύπου κτίριο, που δύναται να αφίσταται 
των ορίων του οικοπέδου, περιβάλλεται δε από μαντρό- 
τοιχο και αυλόθυρα. 

4) Βοηθητικό κτίσμα (με αρχική χρήση σταύλου ή απο¬ 
θήκης) που δυναται να βρίσκεται υπό μορφή θολοσκε- 
πούς δωματίου κάτω από τμήμα της αυλής, ή σε όμορη με 
το συγκρότημα θέση, θεωρείται παράρτημα της κατοι¬ 
κίας. 

5) Τέσσερις από τις πολλαπλές παραλλαγές με τις ο¬ 
ποίες εμφανίζεται το βασικό οικιστικό πρότυπο στον οικι¬ 
σμό, απεικονίζονται σε πρωτότυπα διαγράμματα αποτύ¬ 
πωσης 1/100 και αποτελούν αναπόσπαστο τμήμα του πα¬ 
ρόντος διατάγματος, τα οποία θεωρήθηκαν από τον 
Προϊστάμενο της Δ/νσης Τοπογραφικών Εφαρμογών με 
την πράξη του και που αντίτυπά του σε φωτοσμίκρυνση 
δημοσιεύονται με το παρόν διάταγμα. 

Β. Όροι αρχιτεκτονικής προστασίας: 

1) Το ανωτέρω βασικό οικιστικό πρότυπο, με όποιες πα¬ 
ραλλαγές αυτού απαντάται, θεωρείται παραδοσιακό, α¬ 
ντιπροσωπευτικό δείγμα της αρχιτεκτονικής και πολεο- 
δομικής φυσιογνωμίας του οικισμού και πρστατεύεται 
στο σύνολό του (κτίρια, μάντρες, π αραρτήματα, λειτουρ¬ 
γικά στοιχεία και στοιχεία εξοπλισμού εσωτερικά και εξω¬ 
τερικά του κτιρίου κλπ). Η αναγνώριση του αυθεντικού 
προτύπου και τυχόν μεταγενεστέρων επεμβάσεων ή αλ- 

λοιωσεων διενεργείται από την ΕΠΑΕ, κατόπιν αιτιολογη¬ 
μένης έκθεσης, με βάση τις καρτέλλες τεκμηρίωσης οικι¬ 
στικών προτύπων του οικισμού και της Εισηγητικής Έκ¬ 
θεσης που συνοδεύεουν το παρόν διάταγμα. 

2) Απαγορεύεται η κατεδάφιση, καταστροφή ή αλλοίω¬ 
ση από επεμβάσεις (προσθήκες, μετατροπές, επισκευές 
κλπ.) των παραδοσιακών κτιρίων - οικιστικών προτύπων 
του οικισμού ή τμημάτων αυτών ή επιμέρυς στοιχείων αυ¬ 
τών (αρχιτεκτονικών, στατικών, λειτουργικών ή στοιχείων 
εξοπλισμού - καμινάδες, τζάκια, ερμάρια, φούρνος κλπ.). 

Γ. Πολεοδομικοί όροι προστασίας και δόμησης: 

1) Τα ακίνητα αρχιτεκονικής κληρονομιάς θεωρούνται 
άρτια και οικοδομήσιμα με όποιο εμβαδόν υφίστανται κα¬ 
τά την ημέρα δημοσίευσης του παρόντος. 

Κατάτμηση επιτρέπεται εφόσον δημιουργούνται οικό¬ 
πεδα με επιφάνεια τουλάχιστον 300 τμ. και δεν επηρεά¬ 
ζονται βασικά στοιχεία του οικιστικού προτύπου ή δεν αλ¬ 
λοιώνεται ο χαρακτήρας του. 

2) Στα ακίνητα αρχιτεκτονικής κληρονομιάς η δόμηση 
διέπεται από τους εξής όρους: 

α. Εφόσον τα υπάρχοντα κτίρια ή ερείπια συγκροτούν 
το βασικό οικιστικό πρότυπο, αυτό αποτελεί την οικιστική 
χωρητικότητα του ακινήτου και δεν μεταβάλλεται. Επι¬ 
τρέπεται μόνο η προσθήκη μικρού χώρου υγιεινής, εφ’ ό¬ 
σον εντάσσεται μέσα στην ογκοπλαστική διαμόρφωση 
του συνόλου. 

β. Σε περίπτωση ερειπίων ή τμημάτων κτιρίων, που δεν 
συγκροτούν ολοκληρωμένο οικιστικό πρότυπο, όπως ο¬ 
ρίζεται στην παρ. 2Α του άρθρου 2 του παρόντος επιτρέ¬ 
πεται η αναστήλωση ή η συμπλήρωση του υφιστάμενου 
κατά τα πρότυπα του οικισμού, βάσει των στοιχείων τεκ¬ 
μηρίωσης που συνοδεύουν το παρόν Δ/γμα, μετά από 
σύμφωνη γνώμη της αρμόδιας Κεντρικής Υπηρεσίας. 

Δ. Επεμβάσεις στα ακίνητα αρχιτεκτονικής κληρονο¬ 
μιάς: 

1) Επιτρέπονται οι εργασίες επισκευής και συντήρησης, 
που συντείνουν στην αποκατάσταση του αρχικού κτιρίου 
(στο τυπολογικό, μορφολογικό και κατασκευαστικό επί¬ 
πεδο) και γίνονται κατά τρόπο συμβατό με την κατασκευ¬ 
αστική δομή και τεχνική των ακινήτων. 

2) Στα ακίνητα αρχιτεκτονικής κληρονομιάς δεν επιτρέ¬ 
πονται προσθήκες καθ' ύψος ή κατ’ επέκταση. Κατ’ εξαί¬ 
ρεση επιτρέπεται ελάχιστη προσθήκη, εφ’ όσον κρίνεται 
απαραίτητη κατά την επανάχρηση του κτιρίου, σε θέση 
και σχήμα που να μην αλλοιώνει την έννοια της αυλής ως 
ζωτικού χώρου της κατοικίας. Μεγαλύτερη προσθήκη 
στον αύλιο ή τον ευρύτερο ιδιοκτησιακό χώρο του ακινή¬ 
του ή καθ’ ύψος, εγκρίνεται με απόφαση Υπουργού Περι¬ 
βάλλοντος, Χωροταξίας και Δημοσίων Έργων μετά από 
αιτιολογημένη έκθεση της αρμόδιας υπηρεσίας του Υ¬ 
πουργείου, με την προϋπόθεση ότι λαμβάνεται υπόψη η 
διάταξη των κτιρίων στην ευρύτερη περιοχή και η εξα¬ 
σφάλιση θέας και οπτικών φυγών, των αύλιων τουλάχι¬ 
στον χώρων των γειτονικών κτιρίων. 

3) Σε περίπτωση ακινήτων αρχιτεκτονικής κληρονομιάς 
χαρακτηρισμένων ως παραδοσιακών, τα οποία είναι επι¬ 
κινδύνους ετοιμόρροπα, και επιβάλλεται η κατεδάφισή 
τους, εφόσον δεν υφίσταται η δυνατότητα άμεσης απο¬ 
σόβησης του κινδύνου με ηπιότερα μέτρα (αντιστηρίξεις, 
υποστηλώσεις, επισκευές, μερικές κατεδαφίσεις κλπ.) το 
ακίνητο ανακατασκευάζεται στην αρχική του αποτύπω¬ 
σης και φωτογράφισης της υφιστάμενης κατάστασης, 


που απαιτείται πριν από τη σύνταξη πρωτοκόλλου επικιν¬ 
δύνου ετοιμορροπίας και κατεδάφισης του κτιρίου. 

II. Αδόμητα ακίνητα: 

Ι.α. Ελάχιστο πρόσωπο: δέκα πέντε (15) μέτρα. 

Ελάχιστο εμβαδόν: πεντακόσια (500) τ. μέτρα. 

β. Κατά παρέκκλιση θεωρούνται άρτια και οικοδομήσι¬ 
μα: αα) τα οικόπεδα τα οποία την ημέρα δημοσίευσης του 
παρόντος διατάγματος έχουν εμβαδόν 300 τμ. και ββ) τα 
οικόπεδα τα οποία την 25.7.1979 ημερομηνία δημοσίευ¬ 
σης του από 19.7.1979 Π. Δ/τος (Δ' 401) είχαν εμβαδόν 
150 τ.μ. 

2. Ο συντελεστής δόμησης ορίζεται ως εξής: 

- Για οικόπεδα ίσα ή μικρότερα των 150 τμ. έξι δέκατα 

( 0 , 6 ). 

- Για το τμήμα του οικοπέδου από 150 τμ. μέχρι 500 τμ. 
τέσσερα δέκατα ( 0 , Λ ). 

- Για το τμήμα του οικοπέδου από 500 τμ. και άνω: δύο 
δέκατα (0,2). 

3. Μέγιστη συνολική επιτρεπόμενη επιφάνεια ορόφων 
των κτιρίων για χρήση κατοικίας (κύρια και βοηθητικά κτί¬ 
ρια) 400 τμ. Για τις λοιπές χρήσεις 800 τμ. 

4. Μέγιστο ποσοστό κάλυψης των οικοπέδων σαράντα 
τοις εκατό (40%) της επιφάνειας τους. 

5. Μέγιστος αριθμός ορόφων των κτιρίων δύο (2) με μέ¬ 
γιστο επιτρεπόμενο ύψος αυτών επτά και μισό (7,5) μέτρα 
μετρούμενο από το χαμηλότερο σημείο της τομής του πε¬ 
ριγράμματος του κτιρίου με την φυσική στάθμη του εδά¬ 
φους, μη συμπεριλαμβανομένου του στηθιαίου δώματος. 
Πάνω από το μέγιστο ύψος των κτιρίων επιτρέπεται μόνο 
η κατασκευή δώματος και καπνοδόχων κατά τα παραδο¬ 
σιακά πρότυπα. 

6. Απαγορεύεται οποιοσδήποτε προσαύξηση του συ¬ 
ντελεστή δόμησης και του ύψους που δύνανται να προ¬ 
κύπτουν από άλλες πολεοδομικές διατάξεις. 

7. Απαγορεύεται η κατασκευή κτιρίων επί υποστηλωμά- 
των (ΡΙΕΟΤΙ5). 

8. Η τοποθέτηση του κτιρίου μέσα στο οικόπεδο γίνεται 
με τα παρακάτω κριτήρια: 

α. Να μην κατακερματίζεται ο ακάλυπτος χώρος αλλά 
να συντάσσεται σε αυλή ή αυλές. 

β. Να προστατεύεται και να αναδεικνύεταιτο φυσικό πε¬ 
ριβάλλον του οικοπέδου και των όμορων ιδιοκτησιών, 
σύμφωνα με την παρ. III 9 του παρόντος άρθρου όπως και 
του κοινόχρηστου χώρου έμπροσθεν αυτών. 

γ. Να διατηρείται τ) ποικιλία και η ιδιαιτερότητας του πο- 
λεοδομικού ιστού ως προς τη γραμμή δόμησης. 

δ. Να προστατεύονται και να αναδεικνύονται μνημεία ή 
αξιόλογα κτίρια που βρίσκονται σε άμεση γειτνίαση με το 
υπό ανέγερση κτίριο όπως και η οπτική θέα προς αξιόλο¬ 
γους κοινόχρηστους χώρους του οικισμού. 

9. Η τήρηση των παραπάνω διατάξεων υπόκειται στην 
κρίση της ΕΠΑΕ, η οποία δύναται να μεταβάλλει τη θέση 
του κτιρίου μέσα στο οικόπεδο, να προτείνει την μεταβο¬ 
λή του όγκου του κτιρίου μέσα στα επιτρεπόμενα όρια 
των όρων δόμησης εφόσον οι ανωτέρω ρυθμίσεις συμ¬ 
βάλλουν στην εναρμόνιση το νέου κτιρίου με τα παραδο¬ 
σιακά πολεοδομικά και αρχιτεκτονικά πρότυπα του οικι¬ 
σμού, στην ανάδειξη φυσικού στοιχείου ή περιβάλλοντα 
χώρου που αποτελούν την ιδιαίτερη πολεοδομική και αρ¬ 
χιτεκτονική ταυτότητα του οικισμού. 

10. Σε περίπτωση που το οικόπεδο του υπό ανέγερση 
κτιρίου γειτνιάζει με πολεοδομικά ενδιαφέροντα και ευαί¬ 
σθητα σημεία του οικισμού, που αποτελούν τοπόσημα 
(πλατείες, κρήνες, παληές γέφυρες, εκκλησίες, διατηρη¬ 
τέα κτίρια αρχαιολογικούς χώρους, κυρίαρχες οπτικές 
θέες, φυγές κλπ), ο δε όγκος που προκύπτει επηρεάζει 
αρνητικά ή υποβαθμίζει. 

III. Μορφολογικοί όροι και περιορισμό δόμησης: 

Α. 1 .α) Η ογκοπλαστική διαμόρφωση του κτιρίου, η διά¬ 
ταξή του μέσα στο οικόπεδο και τα μορφολογικά του χα¬ 
ρακτηριστικά πρέπει να προσαρμόζονται στα παραδο¬ 
σιακά πρότυπα της κριτικής αρχιτεκτονικής. Το κτίριο 
πρέπει να έχει καθαρούς ορθογωνικούς όγκους, η σύνθε¬ 
σή τους δε να δημιουργεί διάφορα επίπεδα από μονόρο- 
φα και διώροφα τμήματα κτιρίου με κέντο αναφοράς την 
αυλή ή αυλές. 

β) Στις όψεις πρέπει να φέρει μικρά ανοίγματα που το¬ 
νίζουν τον κατακόρυφο άξονα. 

γ) Η επικάλυψη του κτιρίου γίνεται με δώμα. 

δ) Ο ακάλυπτος χώρος του οικοπέδου (αυλή) διαχωρί¬ 
ζεται από τον κοινόχρηστο χώρο με ψηλή μάντρα και αυ¬ 
λόθυρα. 

ε) Σε περίπτωση κατασκευής κτιρίου με πρόσοψη, πέ¬ 
ραν των 8.00 μ. αυτή διασπάται σε επιμέρους μορφολογι- 
κές ενότητες, που να εκφράζουν τον κάνναβο, τις διαστά¬ 
σεις και την αρχιτεκτονική ποικιλία των παραδοσιακών 
προτύπων. 

3. Τα ανοίγματα των όψεων (θύρες, παράθυρα) κατα¬ 
σκευάζονται κατά τα παραδοσιακά πρότυπα διατηρώ¬ 
ντας τις αναλογίες ανοιγμάτων, όπως και τη σχέση πλή¬ 
ρους και κενού στις προσόψεις. Πάνω από κάθε άνοιγμα 
επιτρέπεται προστέγασμα (γείσο) από συμπαγές υλικό 
(μονολιθική σχιστόπλακα) μεγίστου πλάτους 10 εκ. 

4. α) Τα εξωτερικά κουφώματα κατασκευάζονται ξύλι¬ 
να, ταμπλαδωτά ή καρφώματα και τα υαλοστάσια με υπο¬ 
διαιρέσεις (καίτια) κατά τα παραδοσιακά πρότυπα του οι¬ 
κισμού. 

β) Τα κουφώματα επιτρέπεται να βάφονται σε έντονα 
χρώματα. 

5. Οι εξώστες σε πρόβολο (μπαλκόνια) δε αποτελούν 
τυπικό χαρακτηριστικό της αρχικής φυσιογνωμίας του οι¬ 
κισμού και δεν επιτρέπεται η συστηματική εφαρμογή 
τους στον ευρύτερο οικιστικό χώρο. Κατ’ εξαίρεση επι¬ 
τρέπεται ένας μόνο εξώστης σε κάθε νέα, σύμφωνα με τα 
παραδοσιακά πρότυπα, μορφολογική ενότητα όπως 
προσδιορίζεται στην ανωτέρω παρ. 1ε του αυτού άρθρου 
και εφ' όσον η ενότητα αυτή διαμορφώνεται με τριπλό ά¬ 
ξονα συμμετρίας, όπου ο εξώστης καταλαμβάνει την κε¬ 
ντρική θέση. 

6. Σε περίπτωση κατασκευής δευτέρου ορόφου απαγο¬ 
ρεύεται η κατασκευή εξωτερικής κλίμακας ανόδου προς 
αυτόν. 

7. Η περίφραξη των οικοπέδων προς την πλευρά των 
κοινόχρηστων χώρων γίνεται από συμπαγή μανδρότοιχο 
των ελάχιστο ύψος ενενήντα εκ. (0,90μ.). Η αυλόθυρα κα¬ 
τασκευάζεται ξύλινη, ταμπλαδωτή ή καρφωτή, με υπέρ¬ 
θυρο κατά τα πρότυπα της παραδοσιακής αρχιτεκοντι- 
κής. 

8. Για τους χρωματισμούς των εξωτερικών όψεων των 
κτιρίων χρησιμοποιούνται όλα τα γαιώδη χρώματα κατά 
τα παραδοσιακά πρότυπα του οικισμού. 

9. Η διαμόρφωση των ακαλύπτων χώρων των οικοπέ¬ 
δων πρέπει να συντείνει: 


α) στην προστασία του υπάρχοντος φυσικού περιβάλ¬ 
λοντος του ίδιου οικοπέδου όπως και των όμορων αυτού 
με την ελαχιστοποίηση των εκσκαφών και την διατήρηση 
φυσικών στοιχείων (δένδρα, βράχια κλπ.). 

β) στην δημιουργία ενιαίου αισθητικού συνόλου μεταξύ 
του οικοπέδου και των όμορων ιδιοκτησιών. 

10. Επιτρέπεται η τοποθέτηση πετασμάτων (τέντες) μο¬ 
νόχρωμο ύφασμα σε τόνους άσπρου ή μπεζ τόσο σε ιδιω¬ 
τικούς όσο και σε δημόσιους χώρους. 

11. Απαγορεύονται ο αλουμινοκατασκευές κάθε εί¬ 
δους. Ειδικά για καταστήματα είναι δυνατή η κατασκευή 
των κουφωμάτων από σίδηρο (στρατζαριστή λαμαρίνα). 

12. Δεν επιτρέπεται η τοποθέτηση ηλιακού θερμοσίφω¬ 
να στα δώματα των κτιρίων. 

Β. 1. Ο οικισμός του άρθρου 1 ελέγχεται από την ΕΠΑΕ. 
Η πολεοδομική υπηρεσία αποστέλλει υποχρεωτικά στην 
ΕΠΑΕ τον φάκελλο οποιουδήποτε θέματος που αφορά α¬ 
νέγερση, κατεδάφιση μερική ή ολική ετοιμόρροπων ή μη, 
επισκευή, προσθήκη, αποκατάσταση, αναστήλωση και α- 
νακατασκευή κτιρίων, καθώς και θεμάτων που αφορούν 
σε διαμορφώσεις κοινοχρήστων η κοινοφελών χώρων, σε 
έργα υποδομής κλπ. για να γνωματεύσει σχετικά. 

2. Οι μελέτες δύναται να υποβάλλονται στο στάδιο της 
προμελέτης, προκειμένου να γίνει προέγκριση των αρχών 
της επισκευής και αποκατάστασης των οικιστικών προτύ¬ 
πων του οικισμού των αρχών της πολεοδομικής και αρχι¬ 
τεκτονικής σύνθεσης, τυχόν ανακατασκευής, κατεδάφι¬ 
σης τμημάτων, προσθηκών κλπ. 

3. Με την οριστική μελέτη επιπλέον των απαιτουμέωνδι- 
καιολογητικών υποβάλλονται και τα ακόλουθα: 

α. Πλήρες τοπογραφικό διάγραμμα του οικοπέδου, ό¬ 
που εμφαίνονιαι οι υψομετρικές καμπύλες της υφιστάμε¬ 
νης κατάστασης και τυχόν πρόταση διαμόρφωσης αυτού 
σύμφωνα με την παράγραφο III9 του παρόντος άρθρου. 

β. Έγχρωμες φωτογραφίες με άποψη του δρόμου και α¬ 
πό τις δύο πλευρές του κτιρίου, ώστε να φαίνονται του¬ 
λάχιστον δύο (2) κτίρια εκατέρωθεν, ή οικόπεδα καθώς 
και οι φωτογραφίες των απέναντι κτιρίων. 

γ. Τεχνική περιγραφή με αναλυτική αναφορά στο είδος 
των χρησιμοποιουμένων υλικών και στους χρωματι¬ 
σμούς. 

δ. Σε περίπτωση επισκευής ή προσθήκης υφισταμένου 
κτιρίου υποβάλλονται έγχρωμες φωτογραφίες του κτιρί¬ 
ου όλων των όψεων και του εσωτερικού χώρου αυτού, ώ¬ 
στε να φαίνονται όλα τα μορφολογικά και καλλιτεχνικά 
στοιχεία του. Σε περίπτωση κατεδάφισης παραδοσιακού 
κτιρίου το οποίο χαρακτηρίζεται ο>ς επικινδύνως ετοιμόρ¬ 
ροπο επιβάλλεται για την ανακατασκευή του πριν την έκ¬ 
δοση της αδείας κατεδάφισης ή προσκόμιση αποτύπω¬ 
σης του κτιρίου. 

Άρθρο 3 

Μεταβατικές διατάξεις: 

1. Οικοδομικές άδειες που έχουν εκδοθεί μέχρι τη δη¬ 
μοσίευση του παρόντος διατάγματος και ισχύουν εκτε- 
λούνται όπως εκδόθηκαν. Σε περίπτωση αναθεώρησης ε¬ 
φαρμόζονται οι διατάξεις του παρόντος διατάγματος. 

2. Άδειες για τις οποίες έχει κατατεθεί πλήρης φάκελ- 
λος, μέχρι την ημερομηνία έκδοσης του παρόντος, δύνα- 
νται να εκδοθούν σύμφωνα με τις προϊσχύουσες διατά- 

ξεις, τηρούμενων όμως όλων των διατάξεων του άρθρου 
2 κεφ. II Αδόμητα - Ακίνητα παρ. 5 του παρόντος και όλων 
των επομένων άρθρων, αναθεωρούμενων υποχρεωτικά 
των σχετικών μελετών. Σε περίπτωση αναθεώρησης της 
άδειας, εφαρμόζονται όλες οι διατάξεις του παρόντος 
διατάγματος. 

3. Καταργείταιη υπ' αριθ. 1602/1.4.1998 απόφαση του 
Νομάρχη Λασιθίου «Κατηγοριοποίηση, καθορισμός ο¬ 
ρίων και όρων και περιορισμών δόμησης, στον οικισμό Α¬ 
νατολή της κοινότητας Ανατολής, επαρχίας Ιεράπετρας 
του νομού Λασιθίου». Οι ρυθμίσεις της ως άνω απόφασης 
εξακολουθούν να ισχύουν ως προς τον οικισμό «Καλόγε¬ 
ροι» της ιδίας κοινότητας. 


Άρθρο 4 

Η ισχύς του παρόντος διατάγματος αρχίζει από τη δη¬ 
μοσίευσή του στην Εφημερίδα της Κυβερνήσεως. 

Στον Υφυπουργό Περιβάλλοντος, Χωροταξίας και Δη¬ 
μοσίων Έργων αναθέτουμε την δημοσίευση και εκτέλεση 
του παρόντος διατάγματος. 

Αθήνα, 23 Δεκεμβρίου 1998 

Ο ΠΡΟΕΔΡΟΣ ΤΗΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΦΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

ΘΕΟΔΩΡΟΣ ΚΟΛΙΟΠΑΝΟΣ 

ΑΠΟΦΑΣΕΙΣ 

Αριθ. οικ. 1960/Φ5.4/98 (3) 

Τροποποίηση των όρων δόμησης στο οικόπεδο του υ- 
πάρχοντος 4ου Δημοτικού Σχολείου Αμπελοκήπων - 
Σαλαμίνας που περιβάλλεται από τις οδούς Καραί- 
σκάκη και Εισόδου Θεοτόκου (αύξηση του Σ.Δ από 07 
σε 1,0). 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 
Έχοντας υπόψη: 

1. Τις διατάξεις του από 17.7.1923 Ν. Δ/τος «Περί σχε¬ 
δίων πόλεων και κωμών του Κράτους όπως τροποπιήθη- 
κε και συμπληρώθηκε μεταγενέστερα. 

2. Τον Ν. 2503/97 (ΦΕΚ 107Α/30.5.97) «Διοίκηση Οργά¬ 
νωση Στελέχωση της Περιφέρειας κλπ.). 

3. Τον Ν. 2508/97 (ΦΕΚ 124/Α/13.6.97) «Βιώσιμη Οικι¬ 
στική ανάπτυξη των πόλεων και οικισμών της χώρας». 

4. Την ΠΕΧΩ οικ. 1148/Φ. Εμεργ. Δ/νσης 2.10.97 από¬ 
φαση Γεν. Γραμμ. Περιφέρειας Αττικής «Μεταβίβαση αρ¬ 
μοδιοτήτων του Γεν. Γραμμ. Περιφέρειας Αττικής στον 
Προϊστάμενο της Δ/νσης Περιβάλλοντος και Χωροταξίας 
Περιφέρειας Αττικής. 

5. Την υπουργική Απόφαση (ΦΕΚ 1105/Δ/19.12.97) 
«Τροποποίηση γενικού Πολεοδομικού Σχεδίου το υΔή- 
μου Σαλαμίνας και των κοινοτήτων Αμπελακίων, Σεληνίων 
και Αιαντείου Ν. Αττικής». 

6. Το Φ 181/14150/28.7.98 έγγραφο της Δ/νσης Μελε¬ 
τών του ΟΣΚ. 


7. Το 24109/7844/30.10.98 έγγραφο της Δ/νσης 
Πολ/κού Σχεδιασμού του ΥΠΕΧΩΔΕ. 

8. Την Φ 181/7231/7.5.1997 Απόφαση του Αντιπροέ¬ 
δρου του Δ.Σ. του ΟΣΚ. 

9. Την από 11.12.98 (Συνεδρία 33η πράξη 2η) γνωμοδό¬ 
τηση του ΠεριφερειακούΣυμβουλίου Χωροταξίας Οικι¬ 
σμού και Περιβάλλοντος, αποφασίζουμε: 

Εγκρίνεται η τροποποίηση όρων δόμησης ως προς τον 
συντελεστή δόμησης από 0,7 σε 1 στο ιδιοκτησίας του 
ΟΣΚ οικόπεδο του υπάρχοντος 4ου Δημοτικού Σχολείου 
Αμπελακίων Δήμου Σαλαμίνας Ν. Αττικής ΟΤ 67 που περι¬ 
βάλλεται από τις οδούς Καραίσκάκη και Εισοδείων Θεο¬ 
τόκου για την προσθήκη σχολικού κτιρίου κατ’ επέκταση 
του υπάρχοντος κτιρίου. 

Η ισχύς της παρούσας απόφασης αρχίζει από τη Δημο¬ 
σίευσή της στην Εφημερίδα της Κυβερνήσεως. 

Από τις διατάξεις αυτής της απόφασης δεν προκαλείται 
δαπάνη εις βάρος του Κρατικού Προϋπολογισμού ούτε 
του οικείου ΟΤΑ. 

Η παρούσα να δημοσιευθεί στην Εφημερίδα της Κυ¬ 
βερνήσεως. 

Αθήνα, 18 Δεκεμβρίου 1998 

Ο Γεν. Γραμμ. Περιφέρειας 
Π. ΧΑΜΑΚΙΩΤΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



